title: Deċiżjoni tal-Kunsill 2005/927/PESK tal- 21 ta' Diċembru 2005 implimentazzjoni tal-Pożizzjoni Komuni tal-Kunsill 2004/694/PESK dwar miżuri ulterjuri b'appoġġ għall-implimentazzjoni effettiva tal-mandat tat-Tribunal Kriminali Internazzjonali għal dik li qabel kienet il-Jugoslavja (ICTY)

text:
               29.6.2006

               MT

               Il-Ġurnal Uffiċjali ta’ l-Unjoni Ewropea

               279

         DEĊIŻJONI TAL-KUNSILL 2005/927/PESK
   tal-21 ta' Diċembru 2005
   implimentazzjoni tal-Pożizzjoni Komuni tal-Kunsill 2004/694/PESK dwar miżuri ulterjuri b'appoġġ għall-implimentazzjoni effettiva tal-mandat tat-Tribunal Kriminali Internazzjonali għal dik li qabel kienet il-Jugoslavja (ICTY)
   IL-KUNSILL TA' L-UNJONI EWROPEA,
   Wara li kkunsidra l-Pożizzjoni Komuni 2004/694/PESK (1), u b’mod partikolari l-Artikolu 2 tagħha, flimkien mat-tieni inċiż ta’ l-Artikolu 23(2) tat-Trattat dwar l-Unjoni Ewropea,
   Billi:

               (1)

               Taħt it-termini tal-Pożizzjoni Komuni 2004/694/PESK, il-Kunsill adotta miżuri sabiex jiffriża l-fondi u r-riżorsi ekonomiċi kollha li jappartjenu lil persuni fiżiċi akkużati mit-Tribunal Kriminali Internazzjonali għal dik li qabel kienet il-Jugoslavja (ICTY).

               (2)

               Fis-6 ta' Ottubru, il-Kunsill adotta l-Pożizzjoni Komuni 2005/689/PESK, li testendi l-Pożizzjoni Komuni 2004/694/PESK u li temenda l-lista mniżżla fl-Anness.

               (3)

               Wara t-trasferiment ta' Mr Ante GOTOVINA għall-unitajiet ta’ detenzjoni ta’ l-ICTY, l-isem tiegħu għandu jiġi mneħħi mil-lista.

               (4)

               Huwa neċessarju li l-lista li tinsab fl-Anness għall-Pożizzjoni Komuni 2004/694/PESK tiġi adattata f'dan is-sens,

         IDDEĊIEDA KIF ĠEJ:
   Artikolu 1
   Il-lista ta’ persuni stabbilita fl-Anness għall-Pożizzjoni Komuni 2004/694/PESK għandha tiġi sostitwita bit-test stabbilit fl-Anness għal din id-Deċiżjoni.
   Artikolu 2
   Din id-Deċiżjoni għandha tieħu effett fid-data ta' l-adozzjoni tagħha.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmula fi Brussel, nhar il-21 ta' Diċembru 2005.

            Għall-Kunsill

            Il-President

         B. BRADSHAW

      (1)  ĠU L 315, 14.10.2004, p. 52. Pożizzjoni Komuni kif estiża l-aħħar bil-Pożizzjoni Komuni 2005/689/PESK (ĠU L 261, 7.10.2005, p. 29).

      ANNESS

            “ANNESS
            LISTA TAL-PERSUNI MSEMMIJA FL-ARTIKOLU 1

                        1.

                        Kunjom: DJORDJEVIC Vlastimir
                        Data tat-twelid: 1948
                        Post tat-twelid: Vladicin Han, Serbja u Montenegro
                        Ċittadinanza: Serbja u Montenegro

                        2.

                        Kunjom: HADZIC Goran
                        Data tat-twelid: 7.9.1958
                        Post tat-twelid: Vinkovci, Repubblika tal-Kroazja
                        Ċittadinanza: Serbja u Montenegro

                        3.

                        Kunjom: KARADZIC Radovan
                        Data tat-twelid: 19.6.1945
                        Post tat-twelid: Petnjica, Savnik, Montenegro, Serbja u Montenegro
                        Ċittadinanza: Bosnja u Ħerzegovina

                        4.

                        Kunjom: LUKIC Milan
                        Data tat-twelid: 6.9.1967
                        Post tat-twelid: Visegrad, Bosnja u Ħerzegovina
                        Ċittadinanza: Bosnja u Ħerzegovina
                        Possibbilment Serbja u Montenegro

                        5.

                        Kunjom: MLADIC Ratko
                        Data tat-twelid: 12.3.1942
                        Post tat-twelid: Bozanovici, Muniċipalità ta’ Kalinovik, Bosnja u Ħerzegovina
                        Ċittadinanza: Bosnja u Ħerzegovina
                        Possibbilment Serbja u Montenegro

                        6.

                        Kunjom: TOLIMIR Zdravko
                        Data tat-twelid: 27.11.1948
                        Post tat-twelid:
                        Nazzjonalità: Bosnja u Ħerzegovina

                        7.

                        Kunjom: ZELENOVIC Dragan
                        Data tat-twelid: 12.2.1961
                        Post tat-twelid: Foca, Bosnja u Ħerzegovina
                        Ċittadinanza: Bosnja u Ħerzegovina

                        8.

                        Kunjom: ZUPLJANIN Stojan
                        Data tat-twelid: 22.9.1951
                        Post tat-twelid: Kotor Varos, Bosnja u Ħerzegovina
                        Ċittadinanza: Bosnja u Ħerzegovina”


title: Deċizjoni tal-bank Ċentrali Ewropew tal- 14 ta’ Diċèmbru 2009 li temenda d-Deċìżjoni BĊE/2001/16 dwar l-allokazzjoni tad-dħul monetarju tal-banek ċentrali nazzjonali tal-Istati Membri parteċipanti mis-sena finanzjarja 2002 (BĊE/2009/27)

text:
                  22.12.2009

                  MT

                  Il-Ġurnal Uffiċjali tal-Unjoni Ewropea

                  L 339/55

            DEĊIZJONI TAL-BANK ĊENTRALI EWROPEW
      tal-14 ta’ Diċèmbru 2009
      li temenda d-Deċìżjoni BĊE/2001/16 dwar l-allokazzjoni tad-dħul monetarju tal-banek ċentrali nazzjonali tal-Istati Membri parteċipanti mis-sena finanzjarja 2002
      (BĊE/2009/27)
      (2009/998/UE)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, partikolarment l-Artiklu 32,
      Billi:

                  (1)

                  Id-Deċiżjoni BĊE/2009/16 tat-2 ta’ Lulju 2009 dwar l-implimentazzjoni tal-programm ta’ xiri ta’ bonds garantiti (1) tistabbilixxi programm għax-xiri ta’ bonds koperti għal finijiet ta’ politika monetarja.

                  (2)

                  Il-Linja Gwida BĊE/2009/10 tas-7 ta’ Mejju 2009 li temenda l-Linja Gwida BĊE/2000/7 dwar l-istrumenti ta’ politika monetarja u l-proċeduri tal-Eurosistema (2) tawtorizza l-aċċess għall-operazzjonijiet f’suq miftuħ tal-Eurosistema u l-faċilitajiet permanenti mill-istituzzjonijiet ta’ kreditu li, minħabba n-natura istituzzjonali speċifika tagħhom taħt il-liġi Komunitarja, huma suġġetti għall-iskrutinju ta’ standard paragunabbli mas-superviżjoni mill-awtoritajiet nazzjonali kompetenti.

                  (3)

                  L-esperjenza uriet illi huwa meħtieġ li jiġi speċifikat it-trattament ta’ talbiet pendenti li jirriżultaw minn inadempjenzi ta’ kontropartijiet tal-Eurosistema fil-kuntest ta’ operazzjonijiet ta’ kreditu tal-Eurosistema, u tal-attiv finanzjarju relatat.

                  (4)

                  Id-Deċiżjoni BĊE/2001/16 tas-6 ta’ Diċembru 2001 dwar l-allokazzjoni tad-dħul monetarju tal-banek ċentrali nazzjonali tal-Istati Membri parteċipanti mis-sena finanzjarja 2002 (3) għandha bżonn tiġi emendata sabiex tirrifletti dawn l-iżviluppi fil-kalkolu u l-allokazzjoni tad-dħul monetarju,

            IDDEĊIEDA KIF ĠEJ:
      Artikolu 1
      Id-Deċizjoni BĊE/2001/16 hija emendata kif ġej:

                  1.

                  L-Artikolu 1(ġ) huwa mibdul b’li ġej:
                  “(ġ)   ‘istituzzjoni ta’ kreditu’ tfisser jew: (a) istituzzjoni ta’ kreditu skont it-tifsira tal-Artikoli 2 u 4(1)a tad-Direttiva 2006/48/KE tal-Parlament Ewropew u tal-Kunsill tal-14 ta’ Ġunju 2006 dwar il-bidu u t-tkomplija tan-negozju ta’ istituzzjonijiet ta’ kreditu, kif implimentata fil-liġi nazzjonali (*), li hija suġġetta għas-superviżjoni minn awtorita’ kompetenti, jew (b) istituzzjoni ta’ kreditu oħra skont it-tifsira tal-Artikolu 123(2) tat-Trattat dwar l-Iffunzjonar tal-Unjoni Ewropea li hija suġġetta għal skrutinju ta’ standard paragunabbli mas-superviżjoni minn awtorita’ kompetenti.

                     (*)  ĠU L 177, 30.6.2006., p. 1.”"

                  2.

                  L-Artikolu 3(2) huwa sostitwit b’li ġej:
                  “2.   Mill-2003 l-ammont ta’ dħul monetarju ta’ kull BĊN għandu jkun determinat billi jitkejjel id-dħul attwali li jirriżulta mill-attiv assenjabbli rreġistrat fil-kotba tiegħu. Bħala eċċezzjonijiet għal dan, id-deheb għandu jiġi meqjus li ma jiġġenera l-ebda dħul, u t-titoli miżmumin għal finijiet ta’ politika monetarja għandhom jiġu meqjusa li jiġġeneraw dħul skont ir-rata ta’ referenza.”

                  3.

                  L-Annessi I u II tad-Deċiżjoni BĊE/2001/16 huma emendati skont l-Anness ta’ din il-Linja Gwida.

            Artikolu 2
      Disposizzjoni finali
      Din id-Deċizjoni għandha tidħol fis-seħħ fil-31 ta’ Diċembru 2009.

         Magħmul fi Frankfurt am Main, l-14 ta’ Diċembru 2009.

               Il-President tal-BĊE

            Jean-Claude TRICHET

         (1)  ĠU L 175, 4.7.2009, p. 18.

         (2)  ĠU L 123, 19.5.2009, p. 99.

         (3)  ĠU L 337, 20.12.2001, p. 55.

         ANNESS

                     1.

                     L-Anness I tad-Deċiżjoni BĊE/2001/16 huwa mibdul b’li ġej:

                        “ANNESS I

                           KOMPOSIZZJONI TAL-BAŻI TAL-PASSIV

                                    A.

                                    Il-bażi tal-passiv tinkludi, bl-esklużjoni ta’ kull partita oħra:

                                                1.

                                                Karti tal-flus fic-cirkolazzjoni
                                                Għall-finijiet ta’ dan l-Anness, fis-sena tal-bidla tal-flus għal kull BĊN ġdid tal-Eurosistema ‘karti tal-flus fiċ-ċirkolazzjoni’:

                                                            (a)

                                                            tinkludi karti tal-flus maħruġin mill-BĊN u denominati fil-valuta nazzjonali tiegħu; u

                                                            (b)

                                                            għandu jitnaqqsilhom il-valur tas-self mhux remunerat konness ma’ karti tal-flus euro frontloaded li għadhom ma ġewx iddebitati (parti mill-partita tal-attiv tal-HBS).

                                                      Wara s-sena relevanti tal-bidla tal-flus, għal kull BĊN ‘karti tal-flus fiċ-ċirkolazzjoni’ tfisser karti tal-flus denominati f’euro, bl-esklużjoni ta’ karti tal-flus oħra.
                                                Jekk id-data tal-bidla tal-flus hija ġurnata li fiha t-TARGET2 huwa magħluq, il-passiv ta’ BĊN fl-Eurosistema li jirriżulta minn karti tal-flus euro li ġew offloaded skont il-Linja Gwida BĊE/2006/9 tal-14 ta’ Lulju 2006 dwar ċerti preparazzjonijiet għall-bidla għall-munita euro u dwar il-frontloading u sub-frontloading ta’ karti tal-flus u muniti euro barra ż-żona euro (*) u li daħlu fiċ-ċirkolazzjoni qabel id-data tal-bidla tal-munita jiffurmaw parti mill-bażi tal-passiv (bħala parti mill-kontijiet korrispondenti taħt il-partita tal-passiv 10.4 tal-HBS) sakemm il-passiv isir parti mill-passi ġewwa l-Eurosistema li jirriżulta mit-transazzjonijiet TARGET2.

                                                2.

                                                Passiv fil-konfront ta’ istituzzjonijiet ta’ kreditu fiż-żona euro marbut mal-operazzjonijiet ta’ politika monetarja denominati f’euro, li jinkludu:

                                                            (a)

                                                            kontijiet kurrenti inklużi r-rekwiżiti minimi tar-riżerva taħt l-Artikolu 19.1 tal-Istatut (partita tal-passiv 2.1 tal-HBS);

                                                            (b)

                                                            ammonti f’depożiti taħt il-faċilita’ ta’ depożitu tal-Eurosistema (partita tal-passiv 2.2 tal-HBS);

                                                            (c)

                                                            depożiti għal terminu fiss (partita tal-passiv 2.3 tal-HBS);

                                                            (d)

                                                            passiv li jirriżulta minn operazzjonijiet ta’ rfinar b’lura (partita tal-passiv 2.4 tal-HBS);

                                                            (e)

                                                            depożiti marbutin ma’ kopertura addizzjonali (partita tal-passiv 2.5 tal-HBS).

                                                3.

                                                Passiv ta’ depożiti fil-konfront ta’ kontropartijiet inadempjenti fl-Eurosistema u li ġew ikklassifikati mill-ġdid mill-partita tal-passiv 2.1 tal-HBS.

                                                4.

                                                Passiv fi ħdan l-Eurosistema ta’ BĊNi li jirriżulta mill-ħruġ ta’ kambjali lill-BĊE li jsostnu l-ħruġ ta’ ċertifikati ta’ dejn tal-BĊE taħt il-Kapitolu 3.3 ta’ Anness I tal-Linja Gwida BĊE/2000/7 (partita tal-passiv 10.2 tal-HBS).

                                                5.

                                                Passiv nett ġewwa l-Eurosistema fuq karti tal-flus euro fiċ-ċirkolazzjoni, inkluż dak li jirriżulta mill-applikazzjoni tal-Artikolu 4 ta’ din id-Deċiżjoni (parti mill-partita tal-passiv 10.3 tal-HBS).

                                                6.

                                                Passiv nett ġewwa l-Eurosistema li jirriżulta minn transazzjonijiet TARGET2 remunerati skont ir-rata ta referenza (parti mill-partita tal-passiv 10.4 tal-HBS).

                                    B.

                                    L-ammont tal-bażi tal-passiv ta’ kull BĊN għandu jiġi kkalkulat skont il-prinċipji u r-regoli armonizzati tal-kontabilità stabbiliti fil-Linja Gwida BĊE/2006/16 tal-10 ta’ Novembru 2006 dwar il-qafas legali għall-kontabilita’ u r-rappurtar finanzjarju fis-Sistema Europea ta’ Banek Ċentrali. (**)

                        (*)  ĠU L 207, 28.7.2006, p. 39."

                        (**)  ĠU L 348, 11.12.2006, p. 1.”"

                     2.

                     L-Anness II tad-Deċiżjoni BĊE/2001/16 huwa mibdul b’li ġej:

                        “ANNESS II

                           ATTIV ASSENJABBLI

                                    A.

                                    L-attiv assenjabbli għandu jinkludi, bl-esklużjoni ta’ kull partita oħra:

                                                1.

                                                Self lil istituzzjonijiet ta’ kreditu fiż-żona euro relatat mal-operazzjonijiet tal-politika monetarja denominat f’euro (partita tal-attiv 5 tal-HBS).

                                                2.

                                                Titoli miżmumin għal finijiet ta’ politika monetarja (partita tal-attiv 7.1 tal-HBS).

                                                3.

                                                Talbiet ġewwa l-Eurosistema ekwivalenti għat-trasferiment ta’ attiv ta’ riżerva barranija li mhuwiex deheb lill-BĊE taħt l-Artikolu 30 tal-Istatut (parti mill-partita tal-attiv 9.2 tal-HBS).

                                                4.

                                                Passiv nett ġewwa l-Eurosistema fuq karti tal-flus euro fiċ-ċirkolazzjoni, inkluż dak li jirriżulta mill-applikazzjoni tal-Artikolu 4 ta’ din id-Deċiżjoni (parti mill-partita tal-attiv 9.4 tal-HBS).

                                                5.

                                                Passiv nett ġewwa l-Eurosistema li jirriżulta minn transazzjonijiet TARGET2 remunerati skont ir-rata ta referenza (parti mill-partita tal-attiv 9.5 tal-HBS).

                                                6.

                                                Deheb, inkluż talbiet fil-konfront ta’ deheb trasferit lill-BĊE, f’ammont li jippermetti lil kull BĊN jassenja proporzjon ta’ dak id-deheb li tikkorrispondi għall-applikazzjoni tas-sehem tiegħu fl-iskema tal-kapital sottoskritt lill-ammont totali ta’ deheb assenjabbli mill-BĊNi kollha (partita tal-attiv 1 u parti mill-partita tal-attiv 9.2 tal-HBS).
                                                Għall-finijiet ta’ din id-Deċiżjoni, u tal-anqas sal-kalkolu tad-dħul monetarju għas-sena finanzjarja 2007, id-dehem għandu jiġi valutat skont il-prezz tad-deheb f’euro għal kull uqija fina fil-31 ta’ Diċembru 2002.

                                                7.

                                                Passiv li jirriżulta minn karti tal-flus euro li ġew frontloaded skont il-Linja Gwida BĊE/2006/9 u li mbagħad daħlu fiċ-ċirkolazzjoni qabel id-data tal-bidla tal-munita (parti mill-partita tal-attiv 4.1 tal-HBS sad-data tal-bidla tal-flus u wara parti mir-rendikontijiet korrispondenti taħt il-partita tal-attiv 9.5 tal-HBS), iżda biss sakemm dan il-passiv isir parti mill-passiv tal-Eurosistema li jirriżulta mit-transazzjonijiet TARGET2.

                                                8.

                                                Passiv pendenti li jirriżulta minn inadempjenza ta’ kontropartijiet tal-Eurosistema fil-kuntest ta’ operazzjonijiet ta’ kreditu tal-Eurosistema, u/jew attiv jew passiv finanzjarju (fil-konfront ta’ partijiet terzi) approprjati u/jew miksuba fil-kuntest ta’ operazzjonijiet tar-realizzazzjoni tal-garanzija ppreżentata minn kontropartijiet inadempjenti tal-Eurosistema fil-kuntest ta’ operazzjonijiet ta’ kreditu tal-Eurosistema kklassifikati mill-ġdid mill-partita tal-attiv 5 tal-HBS (parti mill-partita tal-attiv 11.6 tal-HBS).

                                    B.

                                    Il-valur tal-attiv assenjabbli ta’ kull BĊN għandu jiġi kkalkulat skont il-prinċipji u r-regoli armonizzati tal-kontabilita’ stabbiliti fil-Linja Gwida BĊE/2006/16.”


title: Deċiżjoni tal-Kunsill tat-23 ta’ Jannar 2017 li taħtar membri u membri supplenti tal-Bord Governattiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-Bulgarija, l-Italja, il-Litwanja, il-Lussemburgu, Malta, l-Awstrija, u s-Slovakkja

text:
               27.1.2017

               MT

               Il-Ġurnal Uffiċjali tal-Unjoni Ewropea

               C 27/8

         DEĊIŻJONI TAL-KUNSILL
   tat-23 ta’ Jannar 2017
   li taħtar membri u membri supplenti tal-Bord Governattiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-Bulgarija, l-Italja, il-Litwanja, il-Lussemburgu, Malta, l-Awstrija, u s-Slovakkja
   (2017/C 27/06)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KEE) Nru 1365/75 tas-26 ta’ Mejju 1975 dwar il-ħolqien ta’ Fondazzjoni Ewropea għal Titjib tal-Kondizzjonijiet tal-Ħajja u tax-Xogħol (1), u b’mod partikolari l-Artikolu 6 tiegħu,
   Wara li kkunsidra l-listi tan-nomini għall-ħatra ppreżentati lill-Kunsill mill-Gvernijiet tal-Istati Membri u mill-organizzazzjonijiet tal-impjegati u ta’ min iħaddem,
   Billi:

               (1)

               Bid-Deċiżjoni tiegħu tat-28 ta’ Novembru 2016 (2), il-Kunsill ħatar lill-membri u l-membri supplenti tal-Bord Governattiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-perijodu mill-1 ta’ Diċembru 2016 sat-30 ta’ Novembru 2019.

               (2)

               Il-gvernijiet tal-Italja, tal-Lussemburgu u ta’ Malta ppreżentaw aktar nomini għal diversi postijiet li jridu jimtlew.

               (3)

               L-organizzazzjoni tal-impjegati KETU u l-organizzazzjoni ta’ min iħaddem BUSINESSEUROPE ppreżentaw aktar nomini għal diversi karigi li jridu jimtlew,

         ADOTTA DIN ID-DEĊIŻJONI:
   Artikolu 1
   Dawn li ġejjin huma maħtura membri u membri supplenti tal-Bord Governattiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-Bulgarija, l-Italja, il-Litwanja, il-Lussemburgu, Malta, l-Awstrija u s-Slovakkja għall-perijodu li jintemm fit-30 ta’ Novembru 2019:
   I.   RAPPREŻENTANTI TAL-GVERN

               Pajjiż

               Membri

               Membri supplenti

               Italja

               Is-Sinjura Carmen FERRAIOLO

               Lussemburgu

               Is-Sinjura Nadine WELTER

               Is-Sur Gary TUNSCH

               Malta

               Is-Sinjura Karen THEUMA

               Is-Sur Mark GRECH

   II.   RAPPREŻENTANTI TAL-ORGANIZZAZZJONIJIET TAL-IMPJEGATI

               Pajjiż

               Membri

               Membri supplenti

               Malta

               Is-Sur Josef BUGEJA

               Is-Sur Colin GALEA

   III.   RAPPREŻENTANTI TAL-ORGANIZZAZZJONIJIET TA’ MIN IĦADDEM

               Pajjiż

               Membri

               Membri supplenti

               Bulgarija

               Is-Sur Theodor DECHEV

               Litwanja

               Is-Sur Danukas ARLAUSKAS

               Is-Sinjura Rūta DIDIKĖ

               Lussemburgu

               Is-Sinjura Patricia HEMMEN

               Is-Sinjura Magalie LYSIAK

               Malta

               Is-Sur Joe FARRUGIA

               Is-Sinjura Joan HABER

               Awstrija

               Is-Sinjura Katharina LINDNER

               Slovakkja

               Is-Sur Radovan MAXIN

               Is-Sur Martin HOŠTÁK

         Artikolu 2
   Il-Kunsill għandu jaħtar il-membri u l-membri supplenti li għadhom ma ġewx innominati f’data aktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-23 ta’ Jannar 2017.

            Għall-Kunsill

            Il-President

         R. GALDES

      (1)  ĠU L 139, 30.5.1975, p. 1.

      (2)  Id-Deċiżjoni tal-Kunsill tat-28 ta’ Novembru 2016 li taħtar il-membri u l-membri supplenti tal-Bord Governattiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (ĠU C 447, 1.12.2016, p. 2).


title: Deċiżjoni tal-Kunsill 2006/560/ĠAI ta’ l- 24 ta’ Lulju 2006 li temenda d-Deċiżjoni 2003/170/ĠAI dwar l-użu komuni ta' l-uffiċjali tal-kuntatt ippustjati barra l-pajjiż mill-aġenziji ta' l-infurzar tal-liġi ta' l-Istati Membri

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               230

         DEĊIŻJONI TAL-KUNSILL 2006/560/ĠAI
   ta’ l-24 ta’ Lulju 2006
   li temenda d-Deċiżjoni 2003/170/ĠAI dwar l-użu komuni ta' l-uffiċjali tal-kuntatt ippustjati barra l-pajjiż mill-aġenziji ta' l-infurzar tal-liġi ta' l-Istati Membri
   IL-KUNSILL TA' L-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 30(1)(a), (b) u (ċ), l-Artikolu 30(2)(ċ) u l-Artikolu 34(2)(ċ) tiegħu,
   Wara li kkunsidra l-inizjattiva tar-Renju Unit tal-Gran Brittanja u l-Irlanda ta' Fuq (1),
   Wara li kkunsidra l-Opinjoni tal-Parlament Ewropew (2),
   Billi:

               (1)

               Wara l-evalwazzjoni ta' l-implimentazzjoni tad-Deċiżjoni tal-Kunsill 2003/170/ĠAI tas-27 ta' Frar 2003 dwar l-użu komuni ta' l-uffiċjali tal-kuntatt ippustjati barra l-pajjiż mill-aġenziji ta' l-infurzar tal-liġi ta' l-Istati Membri (3), ċerti dispożizzjonijiet ta' dik id-Deċiżjoni għandhom jiġu emendati biex jittieħed kont tal-prattika attwali relatata ma' l-użu mill-Istati Membri ta' l-uffiċjali tal-kuntatt ta' l-Europol mibgħuta barra l-pajjiż sabiex jgħaddu informazzjoni skond il-Konvenzjoni ta' l-Europol (4).

               (2)

               Din id-Deċiżjoni li temenda tipprovdi opportunità utli biex tiġi emendata d-dispożizzjoni dwar laqgħat ta' uffiċjali tal-kuntatt, filwaqt li tinġieb konformi mal-prattika attwali fejn xi Stat Membru, ta' spiss magħruf bħala “nazzjon mexxej”, jiġi mogħti r-responsabbiltà għall-koordinazzjoni tal-koperazzjoni ta' l-UE f'pajjiż jew reġjun partikolari, li tinkludi l-inizjattiva li jsejjaħ laqgħat ta' uffiċjali tal-kuntatt.

         IDDEĊIEDA KIF ĠEJ:
   Artikolu 1
   Id-Deċiżjoni 2003/170/ĠAI għandha tiġi emendata kif ġej:

               1.

               Is-subparagrafu li ġej għandu jiżdied ma' l-Artikolu 1(1):
               “F'din id-Deċiżjoni, ‘uffiċjal tal-kuntatt ta' l-Europol’ tfisser impjegat ta' l-Europol, mibgħut barra l-pajjiż lejn pajjiż terz wieħed jew aktar jew lejn organizzazzjonijiet internazzjonali biex isaħħaħ il-koperazzjoni bejn l-awtoritajiet f'dawk il-pajjiżi jew l-organizzazzjonijiet u l-Europol sabiex l-Istati Membri, b'mod partikolari l-uffiċjali tal-kuntatt nazzjonali mibgħuta barra l-pajjiż mill-aġenziji ta' l-infurzar tal-liġi ta' l-Istati Membri, jiġu appoġġati fil-ġlieda kontra forom gravi ta' kriminalità internazzjonali, b'mod partikolari permezz ta' l-iskambju ta' informazzjoni.”;

               2.

               Is-subparagrafu li ġej għandu jiżdied ma' l-Artikolu 1(2):
               “Din id-Deċiżjoni għandha tkun mingħajr preġudizzju għall-kompiti ta' l-Europol u ta' l-uffiċjali tal-kuntatt ta' l-Europol fi ħdan il-qafas tal-Konvenzjoni ta' l-Europol, l-arranġamenti li saru għall-implimentazzjoni tagħha, u l-ftehim ta' koperazzjoni konklużi bejn l-Europol u l-pajjiż terz jew l-organizzazzjoni internazzjonali kkonċernati.”;

               3.

               L-Artikolu 3 (2) għandu jinbidel b' dan li ġej:
               “2.   Is-Segretarjat Ġenerali għandu jfassal taqsira annwali li għandha tintbagħat lill-Istati Membri, lill-Kummissjoni u lill-Europol dwar l-assenjazzjonijiet ta' uffiċjali tal-kuntatt mill-Istati Membri, inkluż id-dmirijiet tagħhom u kwalunkwe ftehim ta' koperazzjoni bejn l-Istati Membri dwar l-assenjazzjoni ta' uffiċjali tal-kuntatt. Din it-taqsira għandha telenka l-Istati Membri li, bil-qbil ta' Stati Membri oħra permezz ta' koordinazzjoni fl-istrutturi tal-Kunsill, ingħataw ir-responsabbiltà għall-koordinazzjoni tal-koperazzjoni ta' l-UE f'pajjiż jew reġjun partikolari, kif imsemmi fl-Artikolu 4(1). Dettalji dwar uffiċjali tal-kuntatt ta' l-Europol mibgħuta barra mill-pajjiż f'pajjiżi terzi jew organizzazzjonijiet internazzjonali għandhom jiġu inklużi wkoll.”;

               4.

               Is-sentenza li ġejja għandha tiżdied ma' l-Artikolu 4(1):
               “Laqgħat bħal dawn jistgħu jinżammu wkoll, wara konsultazzjoni ma' l-Istat Membru li għandu l-Presidenza, fuq l-inizjattiva ta' kwalunkwe Stat Membru ieħor u b'mod partikolari ta' dawk l-Istati Membri li ngħataw ir-responsabbiltà għall-koordinazzjoni tal-koperazzjoni ta' l-UE f'pajjiż jew reġjun partikolari.”

               5.

               Is-sentenza li ġejja għandha tiżdied ma' l-Artikolu 8(2):
               “L-Istati Membri għandhom jiżguraw ukoll li l-informazzjoni mogħtija skond l-Artikolu 2(2) għandha tiġi skambjata ma' l-Europol skond il-Konvenzjoni ta' l-Europol.”

               6.

               Il-paragrafi li ġejjin għandhom jiżdiedu ma' l-Artikolu 8:
               “3.   Skond il-liġi nazzjonali u l-Konvenzjoni ta' l-Europol, l-Istati Membri jistgħu jagħmlu talba lill-Europol biex jużaw l-uffiċjali tal-kuntatt ta' l-Europol sekondati lil pajjiżi terzi jew organizzazzjonijiet internazzjonali, bil-ħsieb ta' l-iskambju ta' informazzjoni rilevanti b'konformità mal-ftehim ta' koperazzjoni konklużi bejn l-Europol u l-pajjiż terz jew l-organizzazzjoni kkonċernata. It-talbiet għandhom jiġu indirizzati lill-Europol permezz ta' l-unitajiet nazzjonali ta' l-Istati Membri skond il-Konvenzjoni ta' l-Europol.
               4.   L-Europol għandha tiżgura li l-uffiċjali tal-kuntatt tagħha sekondati lil pajjiżi terzi u organizzazzjonijiet internazzjonali jipprovduha b'informazzjoni relatata ma' theddid serju lil Stati Membri minn dawk reati kriminali li għalihom l-Europol hija kompetenti skond il-Konvenzjoni ta' l-Europol. Tali informazzjoni għandha tiġi kkomunikata lill-awtoritajiet kompetenti ta' l-Istati Membri kkonċeranti permezz ta' l-unitajiet nazzjonali skond il-Konvenzjoni ta' l-Europol.”

         Artikolu 2
   Din id-Deċiżjoni għandha tapplika għal Ġibiltà.
   Artikolu 3
   Din id-Deċiżjoni għandu jkollha effett fil-ħmistax-il jum ta' wara l-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmul fi Brussel, 24 ta’ Lulju 2006.

            Għall-Kunsill

            Il-President

         K. RAJAMÄKI

      (1)  ĠU Ċ 188 tat-2.8.2005, p. 19.

      (2)  Opinjoni tas-17 ta' Marzu 2006 (għadha mhix ippubblikata fil-Ġurnal Uffiċjali).

      (3)  ĠU L 67, 12.3.2003, p. 27.

      (4)  ĠU C 316, 27.11.1995, p. 2.


title: Deċiżjoni tal-kunsill tal- 25 ta’ Mejju 2009 li taħtar il-membri Maltin u l-membru supplenti Malti tal-Kumitat Konsultattiv dwar is-Sigurtà Soċjali tal-Ħaddiema Migranti

text:
               3.6.2009

               MT

               Il-Ġurnal Uffiċjali tal-Unjoni Ewropea

               C 123/8

      DEĊIŻJONI TAL-KUNSILL

   tal-25 ta’ Mejju 2009
   li taħtar il-membri Maltin u l-membru supplenti Malti tal-Kumitat Konsultattiv dwar is-Sigurtà Soċjali tal-Ħaddiema Migranti
   2009/C 123/03
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 1408/71 tal-14 ta’ Ġunju 1971 dwar l-applikazzjoni ta’ skemi ta’ sigurtà soċjali għal persuni impjegati, għal persuni li jaħdmu għal rashom u għall-membri tal-familji tagħhom li jiċċaqalqu ġewwa l-Komunitá (1), u b’mod partikolari l-Artikolu 82 tiegħu,
   Wara li kkunsidra l-listi ta’ kandidati ppreżentati lill-Kunsill mill-Gvernijiet tal-Istati Membri,
   Billi:

               (1)

               bid-Deċiżjoni tiegħu tat-30 ta’ Marzu 2009 (2), il-Kunsill ħatar il-membri u l-membri supplenti tal-Kumitat Konsultattiv dwar is-Sigurtà Soċjali tal-Ħaddiema Migranti għall-perijodu mit-30 ta’ Marzu 2009 sad-29 ta’ Marzu 2010, bl-eċċezzjoni ta' ċerti membri inklużi l-membri u l-membri supplenti Maltin;

               (2)

               il-Gvern Malti ppreżenta n-nomini għal numru ta' postijiet li jridu jintlew,

         IDDEĊIEDA KIF ĠEJ:
   Artikolu waħdieni
   Dawn li ġejjin huma b’dan maħtura membri u membru supplenti tal-Kumitat Konsultattiv dwar is-Sigurtà Soċjali tal-Ħaddiema Migranti għall-perijodu li jintemm fid-29 ta' Marzu 2011:

      RAPPREŻENTANTI TAL-GVERN

               Pajjiż

               Membri

               Supplenti

               Malta

               Is-Sur Malcolm SCICLUNA
               Is-Sur Mark MUSU’

               Is-Sur Frank MICALLEF

      RAPPREŻENTANTI TAL-UNIONS TA’ MIN IĦADDEM

               Pajjiż

               Membri

               Supplenti

               Malta

               Is-Sur Tonio FARRUGIA
               Is-Sur Victor PISANI

      Magħmula fi Brussell, 25 ta’ Mejju 2009.

            Għall-Kunsill

            Il-President

         J. ŠEBESTA

      (1)  ĠU L 149, 5.7.1971, p. 2.

      (2)  ĠU C 83, 7.4.2009, p. 19.


title: Deċiżjoni tal-Kummissjoni tad-19 ta’ Awwissu 2013 li tirrikonoxxi “Consorzio Servizi Legno-Sughero” , l-Italja, C.F. 97331520151, P.IVA 04882880962 bħala organizzazzjoni ta’ monitoraġġ skont ir-Regolament (UE) Nru 995/2010 tal-Parlament Ewropew u tal-Kunsill li jistabbilixxi l-obbligi tal-operaturi li jqiegħdu fis-suq injam u prodotti tal-injam

text:
               8.4.2014

               MT

               Il-Ġurnal Uffiċjali tal-Unjoni Ewropea

               C 103/5

         DEĊIŻJONI TAL-KUMMISSJONI
   tad-19 ta’ Awwissu 2013
   li tirrikonoxxi “Consorzio Servizi Legno-Sughero”, l-Italja, C.F. 97331520151, P.IVA 04882880962 bħala organizzazzjoni ta’ monitoraġġ skont ir-Regolament (UE) Nru 995/2010 tal-Parlament Ewropew u tal-Kunsill li jistabbilixxi l-obbligi tal-operaturi li jqiegħdu fis-suq injam u prodotti tal-injam
   (2014/C 103/04)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 995/2010 tal-Parlament Ewropew u tal-Kunsill tal-20 ta’ Ottubru 2010 li jistabbilixxi l-obbligi tal-operaturi li jqiegħdu fis-suq injam u prodotti tal-injam (1), u b’mod partikolari l-Artikolu 8(3) tiegħu,
   Billi:

               (1)

               Fil-5 ta’ Diċembru 2012, il-Kummissjoni Ewropea rċeviet applikazzjoni għar-rikonoxximent mingħand “Consorzio Servizi Legno-Sughero”, l-Italja, C.F. 97331520151, P.IVA 04882880962, li jiddikjara li għandu l-intenzjoni li jaħdem bħala organizzazzjoni ta’ monitoraġġ fl-Italja.

               (2)

               Il-Kummissjoni Ewropea irrikonoxxiet il-wasla tal-applikazzjoni fil-5 ta’ Diċembru 2012.

               (3)

               Skont l-Artikolu 2(5) tar-Regolament ta’ delega tal-Kummissjoni (UE) Nru 363/2012 tat-23 ta’ Frar 2012 dwar ir-regoli proċedurali tar-rikonoxximent u l-irtirar tar-rikonoxximent ta’ organizzazzjonijiet ta’ monitoraġġ kif previst fir-Regolament (UE) Nru 995/2010 tal-20 ta’ Ottubru 2010 li jistabbilixxi l-obbligi tal-operaturi li jqiegħdu fis-suq injam u prodotti tal-injam (2), il-Kummissjoni Ewropea bagħtet l-applikazzjoni għall-konsultazzjoni lill-Istat Membru kkonċernat fil-25 ta’ Jannar 2013; ma rċeviet l-ebda kumment.

               (4)

               Fl-14 ta’ Marzu 2013 fi Brussell, saret laqgħa ta’ Grupp ta’ Tmexxija tal-Kummissjoni, imwaqqaf speċifikament biex jevalwa l-applikazzjonijiet għal organizzazzjonijiet ta’ monitoraġġ, fejn l-applikant stess ippreżenta l-applikazzjoni tiegħu.

               (5)

               Skont l-Artikolu 3 tar-Regolament (UE) Nru 363/2012, l-applikant intalab jipprovdi informazzjoni addizzjonali b’email datata l-5 ta’ April 2013.

               (6)

               L-applikant ipprovda l-informazzjoni addizzjonali mitluba fit-3 ta’ Mejju 2013 u mmodifika l-applikazzjoni tiegħu skont dan.

               (7)

               Abbażi tad-dokumenti kollha sottomessi mill-applikant, fl-20 ta’ Ġunju 2013 il-Grupp ta’ Tmexxija wasal għall-konklużjoni li l-applikazzjoni tissodisfa r-rekwiżiti stabbiliti fl-Artikolu 8(2) tar-Regolament (UE) Nru 995/2010, u l-applikant jista’ jiġi rikonoxxut mill-Kummissjoni bħala organizzazzjoni ta’ monitoraġġ.

               (8)

               Il-Kummissjoni Ewropea, abbażi tal-evidenza dokumentata kollha sottomessa, ivvalutat jekk l-applikant jissodisfax ir-rekwiżiti stipulati fl-Artikolu 8(2) tar-Regolament (UE) Nru 995/2010 u tqis li “Consorzio Servizi Legno-Sughero”, l-Italja, C.F. 97331520151, P.IVA 04882880962 jissodisfa r-rekwiżiti tal-Artikolu 8(2) tar-Regolament (UE) Nru 995/2010,

         IDDEĊIDIET KIF ĠEJ:
   Artikolu 1
   “Consorzio Servizi Legno-Sughero”, l-Italja, C.F. 97331520151, P.IVA 04882880962, huwa rikonoxxut bħala organizzazzjoni ta’ monitoraġġ skont l-Artikolu 8(3) tar-Regolament (UE) Nru 995/2010.
   Artikolu 2
   Id-Direttur Ġenerali tad-Direttorat Ġenerali għall-Ambjent huwa inkarigat li jiżgura li l-applikant u l-awtoritajiet kompetenti fl-Istati Membri kollha jiġu notifikati b’din id-Deċiżjoni u li din id-Deċiżjoni tiġi ppubblikata fuq il-websajt tal-Kummissjoni mingħajr dewmien.

      Magħmul fi Brussell, id-19 ta’ Awwissu 2013.

            Għall-Kummissjoni

         Janez POTOČNIK

            Membru tal-Kummissjoni

      (1)  ĠU L 295, 12.11.2010, p. 23.

      (2)  ĠU L 115, 27.4.2012, p. 12.


title: 2011/715/: Deċiżjoni tal-Kunsill tas- 27 ta’ Ottubru 2011 dwar it-tnedija ta’ skambju awtomatizzat ta’ data fir-rigward tad-data dwar id-DNA fil-Latvja

text:
               1.11.2011

               MT

               Il-Ġurnal Uffiċjali tal-Unjoni Ewropea

               L 285/24

         DEĊIŻJONI TAL-KUNSILL
   tas-27 ta’ Ottubru 2011
   dwar it-tnedija ta’ skambju awtomatizzat ta’ data fir-rigward tad-data dwar id-DNA fil-Latvja
   (2011/715/UE)
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-koperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (1), u b’mod partikolari l-Artikolu 2(3) u l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAItat-23 ta’ Ġunju 2008 dwar l-implimentazzjoni tad-Deċiżjoni 2008/615/ĠAI (2), u b’mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               F’konformità mal-Protokoll dwar id-Dispożizzjonijiet Transitorji anness għat-Trattat dwar l-Unjoni Ewropea, għat-Trattat dwar il-Funzjonament tal-Unjoni Ewropea u għat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, il-korpi, l-uffiċċji u l-aġenziji tal-Unjoni, adottati qabel id-dħul fis-seħħ tat-Trattat ta’ Lisbona huma ppreservati sakemm dawk l-atti jiġu revokati, annullati jew emendati fl-implimentazzjoni tat-Trattati.

               (2)

               U kif meħtieġ, l-Artikolu 25 tad-Deċiżjoni 2008/615/ĠAI huwa applikabbli u l-Kunsill irrid jiddeċiedi unanimament jekk l-Istati Membri implimentawx id-dispożizzjonijiet tal-Kapitolu 6 ta’ dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprovdi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbazi ta’ rapport ta’ evalwazzjoni bbażat fuq kwestjonarju. Fir-rigward tal-iskambju awtomatizzat ta’ data f’konformità mal-Kapitolu 2 tad-Deċiżjoni 2008/615/ĠAI, ir-rapport ta’ evalwazzjoni għandu jiġi bbażat fuq żjara ta’ evalwazzjoni u eżerċizzju pilota.

               (4)

               Il-Latvja informat lis-Segretarjat Ġenerali tal-Kunsill dwar il-fajls nazzjonali tal-analiżi tad-DNA li għalihom japplikaw l-Artikolu 2 sa 6 tad-Deċiżjoni 2008/615/ĠAI u l-kondizzjonijiet għall-tfitxija awtomatizzata kif imsemmi fl-Artikolu 3(1) ta’ dik id-Deċiżjoni f’konformità mal-Artikolu 36(2) ta’ dik id-Deċiżjoni.

               (5)

               F’konformità mal-Kapitolu 4, punt 1.1, tal-Anness għad-Deċiżjoni 2008/616/ĠAI, il-kwestjonarju mfassal mill-Grupp ta’ Ħidma rilevanti tal-Kunsill jikkonċerna kull wieħed mill-iskambji awtomatizzati ta’ data u għandu jintwieġeb minn Stat Membru hekk kif huwa jemmen li huwa jissodisfa l-prerekwiżiti għall-kondiviżjoni tad-data fil-kategorija rilevanti ta’ data.

               (6)

               Il-Latvja lestiet il-kwestjonarju dwar il-protezzjoni tad-data u l-kwestjonarju dwar l-iskambju tad-data dwar id-DNA.

               (7)

               Il-Latvja wettqet b’suċċess eżerċizzju pilota mal-Ġermanja.

               (8)

               Saret żjara ta’ evalwazzjoni fil-Latvja u ġie prodott rapport dwar iż-żjara ta’ evalwazzjoni mill-iskwadra ta’ evalwazzjoni Ġermaniża li ntbagħat lill-Grupp ta’ Ħidma rilevanti tal-Kunsill.

               (9)

               Ġie ppreżentat lill-Kunsill rapport ta’ evalwazzjoni ġenerali, li jagħti sintesi tar-riżultati tal-kwestjonarju, taż-żjara ta’ evalwazzjoni u tal-eżerċizzju pilota fir-rigward tal-iskambju tad-data dwar id-DNA,

         ADOTTA DIN ID-DEĊIŻJONI:
   Artikolu 1
   Għall-finijiet tat-tiftix u l-paragunar awtomatizzati tad-data dwar id-DNA, il-Latvja implimentat bis-sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u hija intitolata tirċievi u tissuplixxi data personali skont l-Artikoli 3 u 4 ta’ dik id-Deċiżjoni mil-jum tad-dħul fis-seħħ ta’ din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, is-27 ta’ Ottubru 2011.

            Għall-Kunsill

            Il-President

         J. MILLER

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.


title: 2013/118/UE: Deċiżjoni tal-Kunsill tal- 5 ta’ Marzu 2013 li taħtar membru supplenti Finlandiż fil-Kumitat tar-Reġjuni

text:
               7.3.2013

               MT

               Il-Ġurnal Uffiċjali tal-Unjoni Ewropea

               L 64/7

         DEĊIŻJONI TAL-KUNSILL
   tal-5 ta’ Marzu 2013
   li taħtar membru supplenti Finlandiż fil-Kumitat tar-Reġjuni
   (2013/118/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Finlandiż,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Wara tmiem il-mandat tas-Sinjura Katja SORRI sar vakanti siġġu ta’ membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Hija b’dan maħtura membru supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               —

               Is-Sinjura Katri KULMUNI, Tornion kaupunginvaltuuston jäsen.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-5 ta’ Marzu 2013.

            Għall-Kunsill

            Il-President

         M. NOONAN

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Deċiżjoni tal-Kunsill tal- 15 ta' Lulju 2013 li tadotta l-pożizzjoni tal-Kunsill dwar l-abbozz ta' baġit emendatorju Nru 5 tal-Unjoni Ewropea għas-sena finanzjarja 2013

text:
               18.7.2013

               MT

               Il-Ġurnal Uffiċjali tal-Unjoni Ewropea

               C 204/14

         DEĊIŻJONI TAL-KUNSILL
   tal-15 ta' Lulju 2013
   li tadotta l-pożizzjoni tal-Kunsill dwar l-abbozz ta' baġit emendatorju Nru 5 tal-Unjoni Ewropea għas-sena finanzjarja 2013
   2013/C 204/08
   IL-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) u b'mod partikolari l-Artikolu 41 tiegħu,
   Billi:

               —

               il-baġit tal-Unjoni għas-sena finanzjarja 2013 kien adottat definittivament fit-12 ta' Diċembru 2012 (2),

               —

               fit-2 ta' Mejju 2013, il-Kummissjoni ppreżentat proposta li fiha l-abbozz ta' baġit emendatorju Nru 5 għall-baġit ġenerali għas-sena finanzjarja 2013,

         IDDEĊIEDA KIF ĠEJ:
   Artikolu waħdieni
   Il-pożizzjoni tal-Kunsill dwar l-abbozz ta' baġit emendatorju Nru 5 tal-Unjoni Ewropea għas-sena finanzjarja 2013 ġiet adottata fil-15 ta' Lulju 2013.
   Jista' jinkiseb aċċess għat-test sħiħ għall-konsultazzjoni jew għat-tniżżil mill-website tal-Kunsill: http://www.consilium.europa.eu/

      Magħmul fi Brussell, il-15 ta’ Lulju 2013.

            Għall-Kunsill

            Il-President

         V. JUKNA

      (1)  ĠU L 298, 26.10.2012, p. 1.

      (2)  ĠU L 66, 8.3.2013, p. 1, b'Corrigendum fil-ĠU L 134, 18.5.2013, p. 21.


title: Deċiżjoni tal-Kunsill (UE, Euratom) 2016/1706, meħuda bi qbil komuni mal-President tal-Kummissjoni, tad-19 ta' Settembru 2016 li taħtar Membru tal-Kummissjoni Ewropea

text:
               23.9.2016

               MT

               Il-Ġurnal Uffiċjali tal-Unjoni Ewropea

               L 257/12

         DEĊIŻJONI TAL-KUNSILL (UE, Euratom) 2016/1706,
   meħuda bi qbil komuni mal-President tal-Kummissjoni,
   tad-19 ta' Settembru 2016
   li taħtar Membru tal-Kummissjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari t-tieni paragrafu tal-Artikolu 246 tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikulari l-Artikolu 106a tiegħu,
   Wara li kkunsidra l-opinjoni tal-Parlament Ewropew (1),
   Billi:

               (1)

               Fit-23 ta' Ottubru 2014 il-Kunsill Ewropew adotta d-Deċiżjoni 2014/749/UE (2) li taħtar lill-Kummissjoni Ewropea għall-perijodu sal-31 ta' Ottubru 2019.

               (2)

               F'ittra bid-data tal-25 ta' Ġunju 2016, is-Sur Jean-Claude JUNCKER, President tal-Kummissjoni, għarraf lill-Kunsill li s-Sur Jonathan HILL kien irriżenja mill-kariga tiegħu bħala Membru tal-Kummissjoni b'effett mill-15 ta' Lulju 2016 f'nofsillejl.

               (3)

               F'konformità mat-tieni paragrafu tal-Artikolu 246 tat-Trattat dwar il-Funzjonament tal-Unjoni Ewropea, post battal ikkawżat minn riżenja jenħtieġ li jimtela għall-bqija tal-mandat tal-Membru minn Membru ġdid tal-istess nazzjonalità.

               (4)

               Għalhekk, jenħtieġ li jinħatar Membru ġdid tal-Kummissjoni,

         ADOTTA DIN ID-DEĊIŻJONI:
   Artikolu 1
   Bi qbil komuni mas-Sur Jean-Claude JUNCKER, President tal-Kummissjoni, il-Kunsill jaħtar lis-Sur Julian KING bħala Membru tal-Kummissjoni għall-bqija tal-mandat, jiġifieri sal-31 ta' Ottubru 2019.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, id-19 ta' Settembru 2016.

            Għall-Kunsill

            Il-President

         M. LAJČÁK

      (1)  Opinjoni tal-15 ta' Settembru 2016 (għad mhix ippubblikata fil-Ġurnal Uffiċjali).

      (2)  ĠU L 311, 31.10.2014, p. 36.


title: Deċiżjoni tal-Kunsill tas- 17 ta' Frar 2005 li testendi l-perjodu ta’ applikazzjoni tal-miżuri previsti mid-Deċiżjoni 2002/148/KE li jikkonkludu l-konsultazzjonijiet mar-Repubblika taż-Żimbabwe taħt l-Artikolu 96 tal-Ftehim ta’ Sħubija ACP-KE

text:
               13.6.2006

               MT

               Il-Ġurnal Uffiċjali ta’ l-Unjoni Ewropea

               134

         DEĊIŻJONI TAL-KUNSILL
   tas-17 ta' Frar 2005
   li testendi l-perjodu ta’ applikazzjoni tal-miżuri previsti mid-Deċiżjoni 2002/148/KE li jikkonkludu l-konsultazzjonijiet mar-Repubblika taż-Żimbabwe taħt l-Artikolu 96 tal-Ftehim ta’ Sħubija ACP-KE
   (2005/139/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikulari l-Artikolu 300(2), it-tieni subparagrafu tiegħu,
   Wara li kkunsidra l-Ftehim Intern dwar il-miżuri li għandhom jittieħdu u l-proċeduri li għandhom jiġu segwiti għall-implimentazzjoni tal-Ftehim ta’ Sħubija ACP-KE iffirmat f’Cotonou fit-23 ta' Ġunju 2000 (1), minn hawn 'il quddiem imsejjaħ “il-Ftehim ta' Cotonou”, u b’mod partikolari l-Artikolu 3 tiegħu,
   Wara li kkunsidra l-proposta mill-Kummissjoni,
   Billi:

               (1)

               Bid-Deċiżjoni tal-Kunsill 2002/148/KE (2), il-konsultazzjonijiet mar-Repubblika taż-Żimbabwe taħt l-Artikolu 96(2)(ċ) tal-Ftehim ta’ Partenarjat ACP-KE ġew magħluqa u l-miżuri xierqa, kif speċifikat fl-ittra mehmuża ma' dik id-Deċiżjoni ġew adottati.

               (2)

               Il-perijodu ta' applikazzjoni tal-miżuri msemmija ġie estiż sa l-20 ta' Frar 2004 mid-Deċiżjoni 2003/112/KE (3) u sa l-20 ta' Frar 2005 mid-Deċiżjoni 2004/157/KE (4).

               (3)

               Il-ksur mill-Gvern taż- Żimbabwe ta' l-elementi essenzjali previsti mill-Artikolu 9 tal-Ftehim ta’ Sħubija ACP-KE kompla u s-sitwazzjoni attwali f'dan il-pajjiż ma tiggarantix ir-rispett għad-drittijiet tal-bniedem, il-prinċipji demokratiċi u l-istat ta’ dritt.

               (4)

               Il-perijodu ta’ applikazzjoni tal-miżuri previsti fl-Artikolu 2 tad-Deċiżjoni 2002/148/KE għandu għalhekk jiġi estiż.

         IDDEĊIEDA KIF ĠEJ:
   Artikolu 1
   L-applikazzjoni tal-miżuri prebisti mill-Artikolu 2 tad-Deċiżjoni 2002/148/KE għandha tiġi estiża sa l-20 ta' Frar 2006. Dawn il-miżuri għandhom jiġu riveduti abbażi ta' valutazzjoni sħiħa tas-sitwazzjoni fid-dawl ta' l-elezzjonijiet leġislattivi previsti fiż-Żimbabwe f'Marzu 2005.
   L-ittra li tidher fl-Anness ta’ din id-Deċiżjoni għandha tkun indirizzata lill-President taż-Żimbabwe.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Unjoni Ewropea.

      Magħmula fi Brussel, nhar is-17 ta' Frar 2005.

            Għall-Kunsill

            Il-President

         J.-C. JUNCKER

      (1)  ĠU L 317, 15.12.2000, p. 376.

      (2)  ĠU L 50, 21.2.2002, p. 64.

      (3)  ĠU L 46, 20.2.2003, p. 25.

      (4)  ĠU L 50, 20.2.2004, p. 60.

      ANNESS
      Brussel, …
      ITTRA LILL-PRESIDENT TAŻ-ŻIMBABWE
      L-Unjoni Ewropea tagħti importanza kbira lid-dispożizzjonijiet ta’ l-Artikolu 9 tal-Ftehim ta’ Sħubija ACP-KE. Ir-rispett għad-drittijiet tal-bniedem, il-prinċipji demokratiċi u l-istat ta’ dritt huma elementi essenzjali tal-Ftehim ta’ Sħubija, u għalhekk huma l-bażi tar-relazzjonijiet tagħna.
      B’ittra tad-19 ta' Frar 2002, l-Unjoni Ewropea infurmatek bid-deċiżjoni li tikkonkludi l-konsultazzjonijiet li saru taħt l-Artikolu 96 tal-Ftehim ta' Sħubija ACP-KE u li tieħu ċerti “miżuri xierqa” fi ħdan it-tifsira ta' l-Artikolu 96(2)(ċ) ta' dak il-Ftehim.
      B’ittri tad-19 ta’ Frar 2003 u d-19 ta’ Frar 2004, l-Unjoni Ewropea infurmatek bid-deċiżjonijiet tagħha li ma tirrevokax l-applikazzjoni ta' dawn il-miżuri xierqa u li testendi l-perijodu ta' applikazzjoni tagħhom sa l-20 ta' Frar 2004 u l-20 ta' Frar 2005 rispettivament.
      Illum, wara perijodu ġdid ta' 12-il xahar, l-Unjoni Ewropea tikkonsidra li l-prinċipji demokratiċi għadhom mhux imħarsa fiż-Żimbabwe u li ebda progress sinifikanti ma sar mill-Gvern taż-Żimbabwe fil-ħames oqsma indirizzati mid-Deċiżjoni tal-Kunsill tat-18 ta' Frar 2002 (tmiem tal-vjolenza b'motivazzjoni politika, elezzjonijiet ħielsa u ġusti, libertà tal-mezzi tax-xandir, indipendenza tal-ġudikatura u tmiem għall-okkupazzjoni illegali ta' azjendi agrikoli).
      Fid-dawl ta’ dan t’hawn fuq, l-Unjoni Ewropea ma tikkonsidrax li l-miżuri xierqa jistgħu jiġu revokati u ddeċidiet li testendi l-perijodu ta’ l-applikazzjoni tagħhom sa l-20 ta' Frar 2006. Dawn il-miżuri għandhom jiġu riveduti abbażi ta' valutazzjoni sħiħa tas-sitwazzjoni fid-dawl ta' l-elezzjonijiet leġislattivi previsti fiż-Żimbabwe f'Marzu 2005.
      L-Unjoni Ewropea tixtieq tenfasizza li tagħti importanza assoluta li jsiru elezzjonijiet Parlamentari ħielsa u ġusti, u għal dan il-għan, tittama li int u l-Gvern tiegħek tagħmlu l-almu tagħkom biex tiżguraw li l-ambjent politiku elettorali jkun iwassal għal elezzjonijiet ħielsa u ġusti. Dan jiffaċilita l-ftuħ mill-ġdid ta' djalogu fuq il-bażi ta' Ftehim ta’ Sħubija ACP-KE, li jista’ jwassal għat-tneħħija tas-sospensjoni tal-firma tad-9 Programm Indikattiv Nazzjonali EDF għaż-Żimbabwe biex b’hekk ikun possibbli li jerġgħu jinbdew l-attivitajiet ta' koperazzjoni fil-futur qrib.
      Nassigurak, Sinjur President, mill-ogħla stima tiegħi lejk.

               Għall-Kummissjoni

               Għall-Kunsill


title: Deċiżjoni tal-Kunsill 2014/438/PESK tat- 8 ta' Lulju 2014 li temenda u testendi l-mandat tar-Rappreżentant Speċjali tal-Unjoni Ewropea għall-Kawkasu tan-Nofsinhar u l-kriżi fil-Ġeorġja

text:
               9.7.2014

               MT

               Il-Ġurnal Uffiċjali tal-Unjoni Ewropea

               L 200/11

         DEĊIŻJONI TAL-KUNSILL 2014/438/PESK
   tat-8 ta' Lulju 2014
   li temenda u testendi l-mandat tar-Rappreżentant Speċjali tal-Unjoni Ewropea għall-Kawkasu tan-Nofsinhar u l-kriżi fil-Ġeorġja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) u l-Artikolu 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-25 ta' Awwissu 2011, il-Kunsill adotta d-Deċiżjoni 2011/518/PESK (1) li taħtar lis-Sur Philippe Lefort bħala r-Rappreżentant Speċjali tal-Unjoni Ewropea (RSUE) għall-Kawkasu tan-Nofsinhar u l-kriżi fil-Ġeorġja.

               (2)

               Fit-2 ta' Lulju 2013, il-Kunsill adotta d-Deċiżjoni 2013/353/PESK (2) li testendi l-mandat tas-Sur Philippe Lefort sat-30 ta' Ġunju 2014.

               (3)

               Fl-20 ta' Jannar 2014, il-Kunsill adotta d-Deċiżjoni tal-Kunsill 2014/22/PESK (3) li tipprovdi ammont ta' referenza ta' EUR 1 040 000 lir-RSUE għall-perijodu mill-1 ta' Jannar 2014 sat-30 ta' Ġunju 2014.

               (4)

               Wara r-riżenja tas-Sur Philippe Lefort fil-31 ta' Jannar 2014, is-Sur Herbert SALBER għandu jinħatar bħala r-RSUE l-ġdid għall-Kawkasu tan-Nofsinhar u l-kriżi fil-Ġeorġja għall-perijodu sat-28 ta' Frar 2015.

               (5)

               Ir-RSUE ser jimplimenta l-mandat fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2013/353/PESK hija emendata kif ġej:

               (1)

               fl-Artikolu 1 jiżdied il-paragrafu li ġej:
               “Is-Sur Herbert SALBER huwa b'dan maħtur bħala r-RSUE għall-Kawkasu tan-Nofsinhar u l-kriżi fil-Ġeorġja għall-perijodu sat-28 ta' Frar 2015. Il-Kunsill jista' jiddeċiedi li l-mandat tar-RSUE jintemm qabel, abbażi ta' valutazzjoni mill-Kumitat Politiku u ta' Sigurtà (KPS) u proposta mir- RGħ.”

               (2)

               Fl-Artikolu 5, il-paragrafu 1 huwa sostitwit b'dan li ġej:
               “1.   L-ammont ta' referenza finanzjarja maħsub biex ikopri n-nefqa relatata mal-mandat tar-RSUE fil-perijodu mill-1 ta' Lulju 2013 sal-31 ta' Diċembru 2013 għandu jkun ta' EUR 1 050 000.
               L-ammont ta' referenza finanzjarja maħsub biex ikopri n-nefqa relatata mal-mandat tar-RSUE fil-perijodu mill-1 ta' Jannar 2014 sat-30 ta' Ġunju 2014 għandu jkun ta' EUR 1 050 000.
               L-ammont ta' referenza finanzjarja maħsub biex ikopri n-nefqa relatata mal-mandat tar-RSUE fil-perijodu mill-1 ta' Lulju 2014 sat-28 ta' Frar 2015 għandu jkun ta' EUR 1 380 000.”

               (3)

               Fl-Artikolu 14, il-paragrafu 1 huwa sostitwit b'dan li ġej:
               “1.   L-implimentazzjoni ta' din id-Deċiżjoni u l-konsistenza tagħha ma' kontributi oħra mill-Unjoni lir-reġjun għandhom jiġu riveduti regolarment. Ir-RSUE għandu jippreżenta lill-Kunsill, lir-RGħ u lill-Kummissjoni rapport rapport komprensiv dwar l-implementazzjoni tal-mandat sa tmiem Novembru 2014.”

         Artikolu 2
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.
   Għandha tapplika mill-1 ta' Lulju 2014.

      Magħmul fi Brussell, it-8 ta' Lulju 2014.

            Għall-Kunsill

            Il-President

         P. C. PADOAN

      (1)  Id-Deċiżjoni tal-Kunsill 2011/518/PESK tal-25 ta' Awwissu 2011 li taħtar lir-Rappreżentant Speċjali tal-Unjoni Ewropea għall-Kawkasu tan-Nofsinhar u l-kriżi fil-Ġeorġja (ĠU L 221, 27.8.2011, p. 5).

      (2)  Id-Deċiżjoni tal-Kunsill 2013/353/PESK tat-2 ta' Lulju 2013 li temenda u testendi l-mandat tar-Rappreżentant Speċjali tal-Unjoni Ewropea għall-Kawkasu tan-Nofsinhar u l-kriżi fil-Ġeorġja (ĠU L 185, 4.7.2013, p. 9).

      (3)  Id-Deċiżjoni tal-Kunsill 2014/22/PESK tal-20 ta' Jannar 2014 li temenda d-Deċiżjoni 2013/353/PESK li temenda u testendi l-mandat tar-Rappreżentant Speċjali tal-Unjoni Ewropea għall-Kawkasu tan-Nofsinhar u l-kriżi fil-Ġeorġja (ĠU L 16, 21.1.2014, p. 30).


title: Deċiżjoni tal-Kummissjoni (UE) 2017/206 tas-6 ta' Frar 2017 li ttemm rieżami ta' skadenza tal-miżuri antidumping applikabbli għall-importazzjonijiet ta' ċertu polietilentereftalat li joriġina mir-Repubblika tal-Poplu taċ-Ċina

text:
               7.2.2017

               MT

               Il-Ġurnal Uffiċjali tal-Unjoni Ewropea

               L 32/53

         DEĊIŻJONI TAL-KUMMISSJONI (UE) 2017/206
   tas-6 ta' Frar 2017
   li ttemm rieżami ta' skadenza tal-miżuri antidumping applikabbli għall-importazzjonijiet ta' ċertu polietilentereftalat li joriġina mir-Repubblika tal-Poplu taċ-Ċina
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (“ir-Regolament bażiku”), u b'mod partikolari l-Artikolu 9 tiegħu,
   Billi:
   A.   PROĊEDURA

               (1)

               Fid-29 ta' Ġunju 2015, il-Kummissjoni Ewropea rċeviet talba għal rieżami skont l-Artikolu 11(2) tar-Regolament bażiku tal-miżuri antidumping applikabbli għal importazzjonijiet ta' ċertu polietilentereftalat li joriġina mir-Repubblika tal-Poplu taċ-Ċina (“RPĊ”).

               (2)

               It-talba tressqet mill-Kumitat tal-Manifatturi tal-Polietilentereftalat (PET) fl-Ewropa (“C.P.M.E”) (“l-applikant”) f'isem il-produtturi, li jirrappreżentaw aktar minn 25 % tal-produzzjoni totali ta' PET tal-Unjoni.

               (3)

               Il-miżuri attwalment fis-seħħ huma ta' dazju antidumping definittiv impost mir-Regolament ta' Implimentazzjoni tal-Kunsill (UE) Nru 1030/2010 (2). It-talba kienet ibbażata fuq ir-raġunijiet li l-iskadenza ta' dawn il-miżuri x'aktarx se tirriżulta f'rikorrenza ta' dumping u rikorrenza ta' dannu għall-industrija tal-Unjoni.

               (4)

               Fit-13 ta' Novembru 2015, il-Kummissjoni ħabbret b'avviż, ippubblikat f'Il-Ġurnal Uffiċjali tal-Unjoni Ewropea
                   (3), li kien se jinbeda rieżami tal-iskadenza tal-miżuri antidumping applikabbli għall-importazzjonijiet ta' PET li joriġina mir-RPĊ.

               (5)

               Il-Kummissjoni avżat uffiċjalment lill-esportaturi/produtturi fir-RPĊ, lill-importaturi, lill-utenti u lil xi assoċjazzjonijiet magħrufa li għandhom x'jaqsmu, lill-awtoritajiet tar-RPĊ u lill-produtturi kollha magħrufa tal-Unjoni dwar il-bidu ta' proċedura ta' rieżami. Il-partijiet interessati ngħataw l-opportunità li jagħtu l-fehmiet tagħhom bil-miktub u biex jitolbu smigħ fil-limitu taż-żmien stabbilit fin-notifika ta' bidu.

               (6)

               Il-partijiet interessati kollha li talbu għal smigħ u wrew li kien hemm raġunijiet partikolari għaliex jenħtieġ jinstemgħu, ingħataw dan is-smigħ.

         B.   IRTIRAR TAT-TALBA GĦAL RIEŻAMI TA' SKADENZA U TWAQQIF TAL-PROĊEDIMENT

               (7)

               Permezz tal-ittra tas-17 ta' Novembru 2016 indirizzata lill-Kummissjoni, l-applikant irtira formalment it-talba għal rieżami tal-iskadenza tiegħu.

               (8)

               Skont l-Artikolu 9(1) tar-Regolament bażiku, il-proċediment jista' jinġieb fi tmiemu meta jiġi irtirat l-ilment, sakemm it-tali terminazzjoni ma tkunx kontra l-interess tal-Unjoni.

               (9)

               L-investigazzjoni ma żvelat l-ebda kunsiderazzjoni li turi li din it-terminazzjoni tmur kontra l-interess tal-Unjoni. Għaldaqstant, il-Kummissjoni kkunsidrat li l-proċediment tar-rieżami attwali jenħtieġ jinġieb fi tmiemu. Il-partijiet interessati ġew mgħarrfa b'dan u ngħataw ċans jikkummentaw. Madankollu l-Kummissjoni ma rċeviet l-ebda kumment li jista' jwassal għall-konklużjoni li din it-terminazzjoni tkun kontra l-interessi tal-Unjoni.

               (10)

               Il-Kummissjoni, għaldaqstant, tikkonkludi li r-rieżami tal-iskadenza tal-miżuri antidumping applikabbli għal importazzjonijiet ta' PET li joriġina fir-RPĊ jenħtieġ jinġieb fi tmiemu.

               (11)

               It-terminazzjoni tal-proċedura prevista f'din id-deċiżjoni hija f'konformità mal-opinjoni tal-Kumitat imwaqqaf permezz tal-Artikolu 15(1) tar-Regolament (UE) 2016/1036.

         ADOTTAT DIN ID-DEĊIŻJONI:
   Artikolu 1
   Ir-rieżami tal-iskadenza tal-miżuri antidumping applikabbli għall-importazzjonijiet ta' ċertu polietilentereftalat li joriġina mir-Repubblika tal-Poplu taċ-Ċina, li fil-preżent jaqa' taħt il-kodiċi NM 3907610000, b'dan jinġieb fi tmiemu.
   Artikolu 2
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-6 ta' Frar 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 176, 30.6.2016, p. 21.

      (2)  Ir-Regolament ta' Implimentazzjoni tal-Kunsill (UE) Nru 1030/2010 tas-17 ta' Novembru 2010 li jimponi dazju antidumping definittiv fuq importazzjonijiet ta' ċertu polyethylene terephthalate li joriġina mir-Repubblika Popolari taċ-Ċina wara reviżjoni ta' skadenza skont l-Artikolu 11(2) tar-Regolament (KE) Nru 1225/2009 (ĠU L 300, 17.11.2010, p. 1).

      (3)  ĠU C 376, 13.11.2015, p. 13.